DECRETO DE DELEGACIÓN DE COMPETENCIAS EN VARIOS CONCELLEIROS
ADMINISTRACIÓN LOCAL — Municipal — Lalín (Outros documentos, notificacións e informacións públicas, 19/02/2016)

Con data 29 de xuño de 2015 por esta Alcaldía ditouse resolución mediante a cal se delegaban competencias de diversas áreas nos concelleiros do grupo de goberno (BOP nº 142 de 27/07/2015). Así mesmo, con esa mesma data ditouse resolución de Alcaldía pola que se designaba aos Tenentes de Alcalde e aos membros da Xunta de Goberno Local (BOP nº 132 de 13/07/2015). Con data 28 de xaneiro de 2016 ditouse novo decreto modificando o decreto de data 29 de xuño de 2015 delegando determinadas competencias en varios concelleiros e modificando a composición da Xunta de Goberno Local. Consonte o disposto no artigo 21.1 e 3 da Lei 7/1985, do 2 de abril, Reguladora das bases do réxime local, e no artigo 43.3 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, do 28 de novembro, Primeiro.- Derogar e deixar sen efecto o Decreto da Alcaldía de data 28 de xaneiro de 2016 polo que se dispoñía a modificación das delegacións determinadas competencias en varios concelleiros e modificando a composición da Xunta de Goberno Local. Segundo.- Modificar o decreto ditado por esta Alcaldía o pasado día 29 de xuño de 2015 e delegar nos concelleiros que se indican as áreas que se relacionan a continuación xunto coas correspondentes competencias e facultades de dirixir xestionar, inspeccionar, sancionar e impulsar os servizos de cada unha delas, incluída a representación do Concello no ámbito das mesmas, e incluída tamén a facultade de resolver mediante actos administrativos que afecten a terceiros, e agás as competencias delegadas expresamente na Xunta de Goberno Local: Todas as delegacións anteriormente expostas comprenden as facultades de resolución dos recursos de reposición e reclamacións que poidan ser presentados contra os actos administrativos ditados polos mesmos en exercicio das facultades delegadas no apartado anterior Primeiro do presente decreto. O Alcalde resérvase as competencias non delegadas expresamente en ningún concelleiro e expresamente asume as competencias en materia de ordenación de pagos, o establecemento, no seu caso, do plan de disposición de fondos da Tesourería e as facultades que lle corresponden á Alcaldía como claveiro da corporación. Tamén se reserva expresamente as competencias en materia de tráfico, seguridade cidadá e seguridade nos Polígonos Industriais e protección civil (baixo a coordinación do Concelleiro Delegado de Infraestruturas rurais, actividades e instalacións deportivas e relacións cos clubes deportivos). Terceiro. Modificar a composición da Xunta de Goberno Local establecida mediante decreto desta Alcaldía de data 29 de xuño de 2015, pasando a formar parte da mesma o concelleiro D. Francisco Xavier Vilariño Taboada e deixando de ser membro da mesma D. Adelto Gonsalves Lahosa. Cuarto.- O presente decreto terá efectos dende o día de hoxe. Notifíquese aos interesados, publíquese no Boletín Oficial da Provincia e dése conta ao Pleno na primeira sesión que se celebre. Lalín, a 5 de febreiro de 2016.—O Alcalde, Rafael Cuíña Aparicio.—Dou fe, o Secretario Xeral, César López Arribas.